kardosdrur/scandi-wiki huggingface dataset:
Liste over generation IV-Pokémon

Den fjerde generation (generation IV) af Pokémon-franchisen introducerede 107 fiktive arter i de japanske Nintendo DS-spil Pokémon Diamond og Pearl fra 2006. Nogle Pokémon fra denne generation, så som Bonsly, Mime Jr., og Munchlax, havde allerede debuteret i TV-serien og Spin-off-spil i perioden 2004-2006, inden spillene var udkommet.

Den følgende liste beskriver de 107 Pokémon fra generation IV i samme rækkefølge som spillets National Pokédex. Den første Pokémon, Turtwig, er nummer 387 og den sidste, Arceus, er nummer 487. Alternative former, som ændrer Pokémonernes type er inkluderet. Megaudviklinger og regionalle former er på siden for den generation, som de blev introduceret i.

Liste over Pokémon

Referencer 

Pokémon
Figurer fra Pokémon
Jeppe Kjær (fodboldspiller, født 1985)

Jeppe Borild Kjær (født 6. november 1985, Roskilde) er en dansk professionel fodboldspiller, der spiller angriber for fodboldklubben FC Helsingør.

Karriere 
Jeppe Kjær begyndte sin fodboldkarriere i Osted IF, inden han skiftede til FC Roskilde. Han var topscorer i FC Roskilde i sæsonen 2010/11. Senere spillede han i HB Køge, inden han i sommeren 2014 skiftede til AGF på en aftale, der oprindelig var gældende frem til sommeren 2016. På grund af manglende spilletid blev han enig med klubben om at ophæve kontrakten ved udgangen af august 2015. Dagen efter kontraktophævelsen skrev han en toårig kontrakt med Lyngby Boldklub. Denne aftale blev den 29. december 2016 forlænget frem til sommeren 2019. Den 25. juni 2019 kunne Lyngby Boldklub i en pressemeddelelse fortælle, at de ikke havde forlænget med Jeppe Kjær, og at han derfor havde forladt klubben. 

Den 9. juli 2019 hentede FC Helsingør Jeppe Kjær på en toårig kontrakt.

Referencer

Eksterne henvisninger 
 Jeppe Kjær  på HB Køges hjemmeside
 

Fodboldspillere fra Danmark
Fodboldspillere fra HB Køge
Fodboldspillere fra FC Roskilde
Fodboldspillere fra FC Lejre
Fodboldspillere fra AGF
Fodboldspillere fra Lyngby Boldklub
Autogas

Autogas er betegnelsen for Liquified Petroleum Gas (LPG), når det benyttes i forbrændingsmotorer. Gassen består hovedsageligt af propan (C3H8) og butan (C4H10). I Nederlandene er forholdet mellem propan og butan om vinteren 50/50–70/30 og om sommeren 40/60–70/30. I Sverige er fordelingen 96/4 hele året. En høj andel af propan er god i kolde områder, men i varme områder er en høj andel af butan at foretrække. I Grækenland er fordelingen f.eks. 20/80.

Fremstilling 
Autogas er et biprodukt af olieraffinering, men gassen forekommer også i Natural Gas Liquids (NGL) fraktioneringsinstallationer. Autogas kan lagres og færdes under tryk eller nedkøling. I så fald er autogas flydende. Under normale atmosfæriske omstændigheder er gassen i gasform.

Fordele og ulemper 
Et typisk kendetegn for den garanteret bly- og svovlfri autogas er brændstoffets høje oktantal: 103–104,5 RON (Research Octane Number) ved en sammensætning på 50/50. Et andet kendetegn er autogassens tab af nogle procent effekt i forhold til benzin. Derudover er autogas et rent brændstof, som desuden blander sig bedre end benzin med forbrændingsluften i motoren. Denne gode blanding fører til renere udstødningsgasser. De kemiske forureninger som kommer ud i luften er letflytige og danner ikke røg. Autogas giver cirka 10 til 20 procent lavere fossil-CO2-udslip end benzin. Udslippet af sod er lig nul, og sammenlignet med dieselmotorer er udslippet af kvælstof væsentligt lavere. Kulilteindholdet i udstødningsgassen er kun 0,1 volumenprocent.

En autogasmotor forurener betydeligt mindre indvendigt end en benzin- eller dieselmotor takket være at gassen er tør. Motorolien bliver renere og fortyndes ikke, og udstødningssystemet holder længere. Desuden går motoren bedre og mere stille end på benzin.

Autogas er tungere end luft og kan derfor ophobes ved en lækage i lagringen i lavtliggende områder. En gastæt autogasinstallation og en god luftventilation er derfor vigtige forudsætninger for en ansvarsfuld brug af autogas.

Installation 
I korte træk består autogasinstallationen i en gasbil af måle- og reguleringsapparater, for at motoren skal kunne tage hånd om gassen samt en cylindrisk tank som kan modstå meget store kræfter. Installationen selv videreudvikles fortløbende. Samarbejdet mellem Siemens og autogassystemsfabrikanten Vialle viser, at der findes et behov for udviklingen. Begge firmaer har siden 1999 satset på totalt integrerede autogassystemsløsninger.

Efterspørgslen på nye biler som kan køres på autogas stiger inden for Europa. Her handler det om biler som kan køres på både benzin og autogas. Dette indebærer ikke at ældre biler skal nægtes autogas. Tværtimod. Men jo mindre motoren har kørt på benzin, desto lettere bliver overgangen til autogas. Et tilpasset topstykke med hårdere ventilsæder kan lette overgangen.

Kilder 
 http://www.volvo200.org/lpg.htm
 http://www.autogas.nl/
 http://www.worldlpgas.com/

Eksterne henvisninger 

 Tankstationer med autogas i Danmark

Fossile brændstoffer og brændsler
Lauridsen

Lauridsen:
 John (Mikkelsen) Lauridsen (* 1959)
 Mathias Lauridsen
 Morten Lauridsen (* 1943)
 Thomas Stuer-Lauridsen (* 1971)

Danske efternavne
Castel Gandolfo

Castel Gandolfo (Latin: Castrum Gandulphi), er en lille italiensk by og kommune i regionen Lazio. Byen ligger ca. 24 km sydøst for Rom, på toppen af en bjergtop i Albanerbjergene, der er et gammelt vulkankrater (caldera), der omkrandser Albanosøen i kratrerets bund. Byen havde i 2010; 9037 indbyggere, og er bedst kendt for at huse Pavens sommerresidens.

Arkæologiske udgravninger og historiske kilder peger på at der allerede i antikken lå en by; Alba Longa. Med åbningen af Via Appia i 312 f.vt. blev Alba Longa forbundet direkte med Rom.

Kommunen dækker et areal på 14,71 km2 inkl. søen. Ved dennes bred ligger det olympiske ro-stadion fra Sommer-OL 1960 i Rom.

Venskabsby: Châteauneuf-du-Pape, Frankrig.

Paveresidensen 
Pavepaladset ligger øverst på bjergkammen, på nordsiden af den gamle bydels centrale plads – Piazza della Libertà, og blev oprindeligt opført af Kejser Domitian. Det blev senere adelssæde for familien Gandolfi og derefter Savelli. Paladset blev beordret konfiskeret af Pave Clemens 8., og blev i 1624-1629 ombygget til pavepalds af Pave Urban 8. Paverne Pius 12. og Paul 6. døde her.

Paladset består af et kompleks af tre villaer, nogle haver og en gård med et landbrug. I alt et område på 55 ha. De 55 hektar er i følge Laterantraktaten fra 1929, en ekstraterritoriel del af Pavestolen – dvs. området har en status svarende til diplomatiske missioner.

Pave Benedikt 16. Emeritus boede her midlertidigt (28. februar - 2. maj) 2013 efter at have abdiceret. Han er nu bosat i klosteret Mater Ecclesiae i Vatikanet.

Eksterne henvisninger 

 Kommunens hjemmeside Hentet 28. feb. 2013.

Kilder 

Artiklen bygger på materiale fra primært den tyske udgave af Wikipedia.

Byer i Lazio
Romerskkatolske kirke
Provinsen Rom
Université des sciences et technologies de Côte d'Ivoire

Université des sciences et technologies de Côte d'Ivoire (USTCI) er et universitet  i Abidjan (Elfenbenskysten) etableret i 2009.

Kilder

Eksterne henvisninger 
 USTCI hjemmeside 

Uddannelsesinstitutioner
Elfenbenskysten
Abidjan
Etableret i 2009
Université des sciences et technologies du Togo

Université des sciences et technologies du Togo (USTTG) er et universitet  i Lomé (Togo) etableret i 2012.

Kilder 

Uddannelsesinstitutioner
Togo
Lomé
Etableret i 2012
Institut supérieur de technologie de Côte d'Ivoire

Institut supérieur de technologie de Côte d'Ivoire (ISTCI) er et universitet i Abidjan (Elfenbenskysten) etableret i 2007.

Kilder

Eksterne henvisninger 
 ISTCI hjemmeside 

Uddannelsesinstitutioner
Elfenbenskysten
Abidjan
Etableret i 2007
Estrella (chips)

Estrella er et varemærke, og tidligere en svensk virksomhed med produktion af snacks, blandt andet kartoffelchips, osterejer, jordnødder og forskellige dipsovse. Firmaet Estrella AB og varemærket er en del af Estrella Maarud Holding AS, som siden 2014 ejes af Intersnack som igen købte virksomheden af norske Herkules Private Equity Fund. Fabrikken ligger i svenske Angered.

Historie 
Varemærket blev registreret i 1946 af Folke Anderson, som på daværende tidspunkt ejede flere bananplantager i Sydamerika. Estrella begyndte sin virksomhed med at sælge popcorn fra popcornsvogne i Vestsverige. Efter et besøg i New York i 1957 blev han inspireret til at starte produktionen af snacks i Sverige og produktionen kom i gang samme år i Alingsås. I starten blev der kun produceret kartoffelchips og popcorn i Sverige, mens øvrige produkter blev importeret. I 1964 blev produktionen flyttet til Kortedala i Göteborg, og i 1965 købte Marabou virksomheden af Andersson.

Virksomheden voksede, og i 1983 blev den nye fabrik i Angered indviet. I 1988 lanceredes Sourcream & Onionchips. I 1987 blev varemærket introduceret i Finland, og i 1990 i Danmark. Siden har Estrella etableret sig på andre markeder og findes i dag i blandt andet Island, Baltikum, Ukraine og Rusland. AB Estrella blev et datterselskab til Kraft Foods som overtog Marabou, for omkring 10 år senere at fusioneres ind i det nye svenske datterselskab Kraft Foods Sverige (tidligere Kraft Freia Marabou).

I 2008 havnede firmaet hos det norske Herkules Private Equity Fund, efter at de havde opkøbt Kraft Foods' chipsproduktion under varemærkerne Estrella (Sverige), Maarud (Norge) og Taffel Chips (Finland og Litauen).

Etymologi 
Estrella betyder stjerne på spansk, og en stjerne forekommer i Estrellas logo. På spansk udtales "ll" som "j", men når man tænker på det svenske firma udtales det som det staves, nemlig "l".

Referencer

Eksterne henvisninger 
 

Fødevarevirksomheder fra Sverige
Etableret i 1946
Fødevaremærker
Snackproducenter
Vaisaluokta kåtekirke

Vaisaluokta kåtekirke () er en kirke i Vaisaluokta i Sirges sameby der hører under Jokkmokks församling i Lappland i det nordligste Sverige.

Den gamle kåtekirke blev opført af blandt andre Paulus Utsi og blev indviet 1947. Den har sin formgivningsmæssige inspiration fra en traditionel samisk kåte. Den har en selvbærende stolpekonstruktion og er ottekantet. Kirken er byggnadsminne siden 2004. Den nye kåtekirke blev opført i sommeren 1984 og ligger ved siden af den gamle kåtekirke, det gamle klokkestabel og kirkeskurene. 

Kåtekirkens døbefont og lysekrone er fremstillet af Nils Tomas Partapuoli.

Kilder 
 Bebyggelseregistret 
 Jokkmokks församling 

Kirker i Norrbottens län
Etableret i 1947
Adolf Kirchhoff

Johann Wilhelm Adolf Kirchhoff (født 6. januar 1826 i Berlin, død 27. februar 1908 sammesteds) var en tysk klassisk filolog og arkæolog.

Kirchhoff studerede under Boeckh og Lachmann, var lærer ved det Joachimsthalske Gymnasium indtil 1865, da han blev professor ved universitetet i Berlin. Kirchhoffs filologiske hovedværk er Die homerische Odyssee (Berlin 1879), egentlig en sammensmeltning af 2 skrifter: Die homerische Odyssee und ihre Entstehung (1859) og Die Composition der Odyssee (1869), hvormed han har gjort epoke i det homeriske spørgsmåls behandling ved at hævde, at Odysseen er fremgået af successive omarbejdelser og sammensmeltninger af ældre mindre digte. Hertil slutter sig Hesiodos' Mahnlider an Perses (Berlin 1889). Grundlæggende er også hans kritiske udgave af Euripides (2 bind, Berlin 1855). Endelig har han udgivet Æschylus (Berlin 1881) og Plotin (Leipzig, 2 bind 1854). Som arkæolog har Kirchhoff særlig fortjeneste af indskriftsstudiet. Sammen med Aufrecht udgav han Die umbrischen Sprachdenkmäler (2 bind, Berlin 1845—51); han bragte Corpus inscriptionum Græcarum til en foreløbig afslutning ved at udgive 4. binds 2. del (Berlin 1850); han ledede udgivelsen af Corpus inscriptionum Atticarum og har selv besørget 1. bind (Berlin 1873). En vigtig håndbog er hans Studien zur Geschichte des griechischen Alphabets (Berlin 1863, 4. udgave 1887). Anders Bjørn Drachmann skriver i Salmonsens: "K.'s Særkende er den ædruelige Forskning, der holder sig til det faktiske og skyer usikre Formodninger; hans Form er klar og saglig, knap og noget tør."

Kilder

Eksterne henvisninger 

Klassiske filologer
Filologer fra Tyskland
Klassiske arkæologer
Arkæologer fra Tyskland
Ansatte ved Humboldt-Universität zu Berlin
Faglitterære forfattere fra Tyskland
Tyskere i 1800-tallet
Salmonsens
Grand Premio Camaiore

Gran Premio Città di Camaiore er et italiensk endagsløb i cykling som arrangeres hvert år i februar. Løbet er blevet arrangeret siden 1949. Løbet er en del af UCI Europe Tour.

Vindere

Eksterne henvisninger
Officielle side 

Cykelløb i Italien
August Boeckh

Philipp August Boeckh (født 24. november 1785 i Karlsruhe, død 3. august 1867 i Berlin) var en tysk filolog, far til Richard Boeckh.

Boeckh var fra 1811 professor i Berlin. Hans betydning beror dels på den af ham opstillede opfattelse af den klassiske filologi som en omfattende erkendelse og fremstilling af oldtiden i dens totalitet, dels på en række betydelige videnskabelige arbejder. De vigtigste af disse er: Die Staatshaushaltung der Athener (1817; 3. udgave ved Max Fränkel, 1886), hvortil slutter sig Metrologische Untersuchungen (1838) og Urkunden über das Seewesen des attischen Staats (1840); udgaven af Pindar (1811-21, I-IV); Corpus inscriptionum Græcarum (1828-77, I-IV, afsluttet af Franz, Curtius, Kirchhoff og Röhl). Hans Kleine Schriften er udgivne af Ascherson, Bratuscheck og Eichholtz (1858-74, I-VII), og på grundlag af hans forelæsninger har Bratuscheck publiceret hans Encyklopädie und Methodologie der philologischen Wissenschaften (2. udgave 1886); hans brevveksling med Karl Otfried Müller udkom 1883. Boeckhs navn bærer den 1857 oprettede Boeckh-Stiftung, et stipendiefond for studerende af klassisk filologi ved Berlins Universitet.

Kilder 

 

Personer fra Karlsruhe
Klassiske filologer
Filologer fra Tyskland
Ansatte ved Humboldt-Universität zu Berlin
Tyskere i 1700-tallet
Tyskere i 1800-tallet
Richard Böckh

Richard Böckh (28. marts 1824 i Berlin - 5. december 1907 sammesteds) var en tysk statistiker, søn af August Böckh.

Böckh var 1875-1902 direktør for Berlins statistiske bureau, fra 1881 tillige professor ved universitetet. Böckh hører til den statistiske videnskabs betydeligste navne; han har givet talrige bidrag til udviklingen af dens teori, metodik og teknik. De fleste af disse er nedlagte i den af ham redigerede, såkaldte Böckhske serie af Statistisches Jahrbuch der Stadt Berlin (1876-1902), som derfor indtager en særstilling i den periodiske statistiske litteratur.

De fra hans bureau udsendte arbejder blev forbilledlige ikke blot for Tysklands kommunalstatistik, men gav impulser og mønstre både af videnskabelig og praktisk art til statistikken i sin almindelighed. Böckhs navn er blandt andet knyttet til en af ham udarbejdet særlig metode for dødelighedstabellers beregning, første gang anvendt i hans Sterblichkeitstafel für den preussischen Staat (1875).

Kilder 

 

Statistikere fra Tyskland
Ansatte ved Humboldt-Universität zu Berlin
Faglitterære forfattere fra Tyrkiet
Tyskere i 1800-tallet
Svelgen

Svelgen er en by der er administrationsby i Bremanger kommune i Vestland fylke i Norge. Svelgen har 1.224 indbyggere pr. 1. januar 2012. Svelgen er et relativt nyt navn på industribygden inderst i fjorden Nordgulen. Frem til omkring 1912 havde stedet ikke noget navn i det hele taget. Før da blev der almindeligvis refereret til stedet som «bunden af Nordgulen fjord» eller med gårdnavnene Sande eller Rise. Så, i 1912, fandt man at tiden var inde for at give stedet et navn. Det blev da bestemt at bygden skulle opkaldes efter Svelgselva som fra begyndelsen var stedets vigtigste naturressource, og som gav grundlaget for Svelgen som by.

Tidlig i 1900-tallet blev man opmærksom på potentialet i elven. Den første elektriske kraft blev produceret i maj 1918. Det ble da produsert 400 hk. Der blev etableret et zinksmelteværk i Breivika og på Langeneset. Den 3. marts 1924 blev A/S Bremanger Kraftselskab stiftet. I begyndelsen af 1980'erne næsten 2.000 indbyggere, men er siden gået tilbage. Elkem er ejer av smelteværket i Svelgen, som står for en tredjedel af siliciumproduktionen i verden.

Bjerge omkring Svelgen 
 Keipen
 Sandsegga
 Kruna
 Maritinden

Eksterne kilder og henvisninger 

 Svelgen.no
 Svelgen næringsråd 
 Svelgen TIF 
 Svelgen Skule 

Byer i Vestland
Grenaa Sundhedshus

Grenaa Sundhedshus (tidl. Grenaa Centralsygehus) er et sundhedshus i Grenaa, administrativt underlagt Regionshospitalet Randers. Sundhedshuset består af en lægebemandet akutklinik tilknyttet en døgnbemandet lægebil, Medicinsk ambulatorium, Blodprøve laboratorie, Blodbank, Røngtenafdeling, Fysioterapi, Ergoterapi, Gynækologisk ambulatorium, Jordemoderkonsultation, Diætist og Høreklinik. Ydermere findes en kommunal Sundheds- og Patientskole og en privat speciallægeklinik.

Historie

Eksterne henvisninger 
 Regionshospitalet Randers' hjemmeside

Kilder 

Hospitaler i Region Midtjylland
Sundhedshus
Subosciner

 
Subosciner (Tyranni) er en undergruppe af spurvefugle med omkring 1000 arter, der især er udbredt i Sydamerika. De adskiller sig fra sangfuglene ved at have en anden udformning af stemmeorganet syrinx nederst i luftrøret. 

Navnet "suboscin" udtales [sub-osin] og kommer af de latinske ord sub = 'næsten' og oscen = 'sangfugl'.

Udbredelse 
Underordnen subosciner findes dels i Amerika og dels i de tropiske områder omkring det Indiske Ocean, hvilket stort set svarer til opdelingen i grupperne Tyrannides (den nye verdens osciner) og Eurylaimides (den gamle verdens osciner). En enkelt art, sapayoa (Sapayoa aenigma) skiller sig ud, fordi den tilhører den gamle verdens osciner, men findes i Latinamerika. 

Gruppen Tyrannides fra den nye verden findes især i Sydamerika og udgør hovedparten af de omkring 1000 arter af subosciner. Kun 53 arter findes i den anden gruppe fra den gamle verden.

Klassifikation 

Opdelingen her følger listen udgivet af Gill og Donsker (2013)
, 
selvom sammenligninger af fuglenes arvemateriale, DNA tyder på, at nogle familier bør splittes op. Eksempelvis bør arten sapayoa måske tilhøre sin egen familie i stedet for familien Brednæb, fordi stamformen til den menes at have udspaltet sig meget tidligt fra resten af den gamle verdens osciner, Eurylaimides . Udspaltningen kan være sket i løbet af eocæn for måske 45 millioner år siden.

Gamle verdens subosciner 
Den første gruppe af subosciner Eurylaimides deles her i to familier
 Brednæb (Eurylaimidae), 12 slægter 
 Pittaer (Pittidae), 3 slægter

Nye verdens subosciner 
Den anden gruppe af subosciner Tyrannides kan underinddeles i yderligere to grupper, hver opkaldt efter de største familier:

Gruppen Tyrannida
 Manakiner (Pipridae), 14 slægter
 Kotingaer (Cotingidae), 25 slægter
 Tityridae, 11 slægter
 Tyranfluesnappere (Tyrannidae), 102 slægter

Gruppen Furnariida
 Melanopareiidae, 1 slægt
 Myggesnappere (Conopophagidae), 2 slægter
 Myrefugle (Thamnophilidae), 49 slægter
 Myrepittaer (Grallariidae), 4 slægter
 Tapaculoer (Rhinocryptidae), 12 slægter
 Myredrosler (Formicariidae), 2 slægter
 Ovnfugle (Furnariidae), 72 slægter

Noter

Kilder 
 Gill, F & D Donsker (Eds). 2013. IOC World Bird Names (v 3.3) Family Links på www.worldbirdnames.org 
 Danske navne på alverdens FUGLE Arkiveret version fra juli 2013.

Eksterne henvisninger 
 tolweb.org: John Harshman: Suboscines En ikke altid opdateret hjemmeside om "Tree of life project", livets træ.
 taxonomy.nl: The Taxonomicon: Suborder: Tyranni Lidt forældet hjemmeside om taksonomi for alt levende, der baserer sig på Systema Naturae 2000

Spurvefugle
Nyengelsk

Nyengelsk er den form for engelsk, der har været talt i England, siden Det store vokalskifte på engelsk blev afsluttet omkring 1550.

Sproglige ændringer 
I forhold til middelengelsk er nyengelsk yderligere forenklet. Det udlydende e- er forstummet i alle ord. Adjektiver har nu kun en form, og bøjningen af verber er indskrænket, så mange verber falder sammen med de tilsvarende substantiver, hvilket gør det muligt at bruge samme ord som verbum og substantiv, som fx love (kærlighed) - to love (at elske).
En anden vigtig nydannelse er pronomenet you, der erstatter thou, thee, ye og you, samt gennemførelsen af endelsen (e)-s i verbernes nutids tredje person i stedet for det tidligere eth-, der nu kun bruges i poesi og højtideligt sprog, som fx "he loves her" i stedet for "he loveth her".
Med visse forskelle i ordforråd kan tekster fra det tidlige 1600-tal, som William Shakespeares værker og Kong James Bibel, anses for at være skrevet på nyengelsk, eller mere specifikt tidlig nyengelsk - også kaldet elisabetansk engelsk.

Verdenssprog 
Engelsk blev de facto Storbritanniens officielle sprog ved landets dannelse i 1707 og eneste retssprog i England (1731) og Wales (1733), mens det i Skotland hurtigt udkonkurrerede skotsk. Siden udbredes engelsk til Nordamerika, Det indiske subkontinent, Afrika, Australien og New Zealand gennem briternes kolonisering af disse områder og opbygningen af Det Britiske Imperium. 
Som følge af sprogets store geografiske spredning og forskellene i de perioder, hvor den britiske kolonisering fandt sted, har nyengelsk udviklet et stort antal dialekter i diverse lande rundt om på jorden, fx  amerikansk engelsk, australsk engelsk, britisk engelsk, canadisk engelsk og caribisk engelsk.

Eksterne henvisninger
 Ethnologues "ENGLISH: a language of United Kingdom"
 Shakespeares indflydelse på tidligt nyengelsk

Engelsk sprog
Sanne Troelsgaard

Sanne Troelsgaard Nielsen (født 15. august 1988) er dansk fodboldspiller, som spiller for engelske Reading i FA Women's Super League og Danmarks kvindefodboldlandshold

Troelsgaard startede med at spille fodbold i Vejen og har siden hen spillet både for KoldingQ, Haderslev, SønderjyskE og Skovbakken. Hun fik debut på A-landsholdet ved Algarve Cup 2008 i mod , hvor Danmark vandt 1 - 0. Hun scorede hattrick mod  i kvalifikationskampen til VM i 2019 den 19. september 2017. I kvalifikationskampen til EM i 2022 den 1. december 2020 mod , nåede hun landskamp nummer 150.

Sanne har en tvillingesøster Lotte, som også tidligere har spillet for landsholdet og Kolding Q.

Hun blev også i juni 2022 også udtaget til A-landstræner Lars Søndergaards endelige trup ved EM i fodbold for kvinder 2022 i England.

Tidligere klubber 
 Vejen - 1993-2003
 Kolding B - 2003-2005
 HFK Haderslev/HV04/SønderjyskE - 2005-2009
 Brøndby IF - 2009-2011
 Skovbakken - 2011-2012
 Brøndby - 2012-2014
 KoldingQ - 2014-2017
 FC Rosengård - 2017-2021
 Reading F.C. 2022–

Kilder

Eksterne henvisninger 
 

 

Personer fra Vejen 
Fodboldspillere fra Danmark
Fodboldspillere fra SønderjyskE
Fodboldspillere fra Haderslev FK
Fodboldspillere fra Brøndby IF (kvinder)
Fodboldspillere fra Kolding IF Fodbold (kvinder)
Fodboldspillere fra Reading F.C. Women
Fodboldspillere fra IK Skovbakken
Fodboldspillere fra FC Rosengård
Tvillinger fra Danmark
Midtbanespillere (fodbold)
Gaston de Douville-Maillefeu

Louis Marie Gaston de Douville-Maillefeu (født 7. august 1835 i Paris, død 29. januar 1895 i Hyères) var en fransk greve og politiker. 

Douville-Maillefeu, der var af en gammel adelsslægt, var søofficer indtil 1860 og gjorde blandt andet tjeneste ved Bomarsunds indtagelse 1854 og på toget til Kina 1859. Under Paris’ belejring 1870-71 gjorde han på ny yjeneste som kaptajn. 18. marts 1871 blev han taget til fange sammen med general Clément-Thomas ved det første udbrud af kommunalisternes oprør, men undslap fra at dele hans skæbne. I 1876 valgtes han til deputeretkamret, hvor han siden stadig havde sæde. Han hørte til yderste venstre og gjorde sig kendt dels ved sine livlige afbrydelser og de støjende optrin, han derved vakte, dels ved sin kamp imod statstilskud til kirken. Hans ønske var nemlig en national fransk (gammelkatolsk) frikirke.

Kilder 

 

Grever fra Frankrig
Søofficerer fra Frankrig
Politikere fra Frankrig
Franskmænd i 1800-tallet
Personer fra Paris